පස්වරුවේ පැවැති පක්ෂ නායක රැස්වීමෙන් අනතුරුව මාධ්‍ය වෙත අදහස් දක්වමින් ඔහු කියා සිටියේ මෙම තත්ත්වයත් සමඟ 19 වන සංශෝධනය සම්මත කර ගැනීම ව්‍යාකූල තත්ත්වයකට පත්ව ඇති බවයි.මෙම පක්ෂ නායක රැස්වීමේදී ශ්‍රේෂ්ඨාධිකරණය ලබාදුන් නියෝගයන්ට අනුව 19 වන සංශෝධනයට අලූතින් ගෙන එනු ලැබූ සංශෝධන අග්‍රාමාත්‍යවරයා විසින් පක්ෂ නායකයින්ට ඉදිරිපත් කළ බව ලංකා සමසමාජ පක්ෂයේ ප්‍රධාන ලේකම් හිටපු අමාත්‍ය මහාචාර්ය තිස්ස විතාරණ ප්‍රකාශ කළා.මේ සම්බන්ධයෙන් හිරු ප්‍රවෘත්ති අංශය ශ්‍රී ලංකා නිදහස් පක්ෂයේ මාධ්‍ය ප්‍රකාශක, අමාත්‍ය ඩිලාන් පෙරේරාගෙන් විමසීමක් කළ අතර ඔහු කියා සිටියේ ඊයේ පැවැති පක්ෂ කණ්ඩායම් රැස්වීමේදී 19 සහ 20 වන සංශෝධන එකවර ගෙන ආ යුතු බවට තීරණයක් ගෙන තිබූ බවයි.